# Årsberetning for Norsk trygdemedisinsk forening (Ntmf) for styreåret 2021/22

Styret velges under årsmøtet. Inneværende styreår løper fra 17.03.21 – 23.3.22, dvs. fra siste årsmøte til neste årsmøte.

# Medlemmer som har hatt tillitsverv i Ntmf inneværende styreår:

### Medlemmer av styret er valgt for 2-årsperioder, gjeldende fra årsmøte til årsmøte i angitte årstall:

Karen Walseth Hara (leder): 2021 - 2023

Steinar Westin: 2020 - 2022

Ingvild Damskog: 2020 - 2022

Nina Thunold Reime: 2020 – 2022

Stephane Christopher Mukaden: 2021 - 2023

Nils Fleten (varamedlem): 2020 - 2022

Shabrin Ali (varamedlem): 2021 - 2023

**Medlemmer av fagutvalget** er valgt for 4-årsperioder, gjeldende fra årsmøte til årsmøte i angitte årstall:

Ole Grønli, valgt for 2019 - 2023

Lucretia Udding, 2018 – 2022

Agneta Iversen, 2020 - 2024

Hans Tore Heir, 2020 – 2024. Bjørn Berge Hansen har fungert for Hans Tore Heir en periode fra høsten 2021.

### Medlemmer av valgkomite er valgt for 2-årsperioder, gjeldende fra årsmøte til årsmøte i angitte årstall:

Harald Elvsåshagen, 2020 - 2022

Kirsten Leiros, 2020 - 2022

Live Henriksen, 2020 - 2022

**Revisor:**

Andreas Grüner, 2020-2022

### 2. Observatør under styremøtene

Hovedtillitsvalgt Kirstin Meintjes Efskind er representant for NAV legene i Akademikerne. Vara er Håvard Olsen. Hovedtillitsvalgt innkalles til styremøter på sak og har da observatørstatus.

### 3.Medlemstall:

Ntmf har 135 medlemmer per 06.02.22. Dette er en økning på 15 medlemmer fra året før. Styret arbeider for å rekruttere nye medlemmer blant både NAV legene og andre leger med interesse for faget trygdemedisin.

### 4. Arbeid i styre og fagutvalg

Fordeling av styreoppgaver inneværende styreår har vært som følger: Karen Walseth Hara er leder. Steinar Westin er nestleder. Nina Thunold Reime er sekretær. Stephane Christopher Mukaden er kasserer. Ingvild Damskog er webredaktør og medlemskontakt. Nils Fleten er kontaktperson for Ntmfs fagutviklingsfond og fagstipend. Ingvild Damskog og Shabrin Ali er styrets kontaktpersoner mot digital møteplass.

Styret er fast representert i:

* Ntmfs fagetikkgruppe ved Ingvild Damskog.
* The European Union of Medicine in Assurance and Social Security (EUMASS) ved Karen Walseth Hara og Ingvild Damskog (vara)
* Nasjonalt samfunnsmedisinsk nettverk i regi av de fire universitetene som har medisinstudier (UNIO, NTNU, UNN og UIB). Styret representanter er Karen Walseth Hara, Nils Fleten og Steinar Westin. Samling for 2021 ble avlyst grunnet pandemien.

Det har inneværende styreår vært avholdt åtte styremøter. Det årlige fellesmøtet mellom styret, fagutvalget, fagetikkgruppen (arbeidsgruppen og referansegruppen) samt legene fra Arbeids- og velferdsdirektoratet er utsatt til april grunnet pandemi. Det har i tillegg vært selvstendig aktivitet i fagetikkgruppen og fagutvalget (se egne punkt).

Styret jobber etter Ntmfs strategidokument (se hjemmesiden). De viktigste saker som det er jobbet med i inneværende år er som følger:

## 4a. Ntmf som organisasjon:

### Hjemmesiden til Ntmf:

Nettsiden er, sammen med meldinger til medlemmer, foreningens hovedkanal for å formidle informasjon om foreningens virksomhet og annen aktuell informasjon fra fagfeltet trygdemedisin, både til medlemmene og omverden. Fortsatt gjenstår noe arbeid i forhold til å strukturere faner og innhold, og dette vil styret fortsette å jobbe med i året som kommer. Styret ser på det som viktig å ha en velfungerende hjemmeside. Medlemmer oppfordres til å tipse styret om saker som bør legges ut på hjemmesiden. Ta kontakt med webredaktør Ingvild Damskog. Se lenke til hjemmesiden:

<https://legeforeningen.no/foreningsledd/spesial/norsk-trygdemedisinsk-forening/>

### Kontakt med medlemmer

Styrets medlemskontakt er Ingvild Damskog. Aktuell informasjon er sendt direkte til medlemmene via legeforeningens meldingstjeneste.

### Trygdemedisinsk historie og jubileumsforedragene:

I anledning 50 årsjubileet for Lov om folketrygd i 2017 innledet Ntmf foredragsserien **«Møter med trygdemedisinere i vår tid».** Kjente norske trygdemedisinere inviteres til å ha et foredrag i tilslutning til årsmøtet. Oversikt over tidligere årsmøteforedrag:

2017: «Norsk Trygdemedisinsk Forening – en aktør i den norske velferdsstaten»

ved Dag Brekke

2018: «Trygd eller arbeid? Et sosialmedisinsk perspektiv på sykefravær og uførhet”» ved John Gunnar Mæland

2019: «Veier til velferdsstaten - og andre veier» ved Steinar Westin

(I 2020 og 2021 ble det ikke avholdt fysiske årsmøter grunnet pandemi)

2022: «Helsens mangfold: Helse som ressurs for likeverd i NAV-systemet»

ved Hans Magnus Solli, dr.med., allmennlege og tidligere rådgivende overlege/forsker

Vi oppfordrer våre medlemmer til å reflektere over hvilke medlemmer som er historiebærerne i norsk trygdemedisin. Send gjerne forslag til hvem foreningen bør invitere til å holde fremtidige jubileumsforedrag til leder Karen Walseth Hara: [karen.w.hara@ntnu.no](mailto:karen.w.hara@ntnu.no)

## 4b. Forskning og fagutvikling:

### Ntmfs fagutvalg:

Årsmøtekurset for Norsk trygdemedisinsk forening (Marskurset) skulle vært avholdt 18. og 19. mars, med tema «Hvordan integrere innvandrere i arbeid».

Kurset ble avlyst på grunn av pandemien. Det ble i stede arrangert et gratis digitalt årsmøte kurs 17. mars primært for leger og psykologer i NAV. Kurset besto av en presentasjon av trygdemedisinsk forskning og en fagdel om senfølger etter covid-19 infeksjon. Fagutvalget legger ned mye arbeid i årsmøtekursene og foreningen er stolt over å kunne invitere til kurs som holder høy faglig standard.

### Ntmfs fagetikkgruppe

Den samlede fagetikk-gruppen består av selve arbeidsgruppen: Hans Magnus Solli (leder), Harald Elvsåshagen, Stine Hynne og Sverre Blåsvær og en referansegruppe med følgende medlemmer: Grete Damberg, Njål Flem Mæland, Ragnhild Jordet og Rajinder Midha. Sverre gikk av gruppa 31.12.21 og Ingvild Damskog ble nytt medlem.

### Arbeidsgruppa har hatt 6 møter i løpet av året. Den planla fagetikkbolken i årsmøtekurset 2022. Det har ikke vært noe møte med referansegruppa. Mange leger fullførte det trygdemedisinske NEL-kurset i løpet av 2021. Det har ikke vært behov for å revidere kurset og fagboka.

### I samarbeid med de trygdemedisinske studielederne ved de fire universitetene, og med NEL, er det utviklet et gratis tilgjengelig NEL-kurs for medisinstudenter. Det tar for seg sentrale tema ved funksjonsevnevurdering ifølge WHOs ICF.

### Foreningens arbeid med utvikling av nettbaserte kurs koordineres av Harald Elvsåshagen.

Ny digital møteplass for trygdemedisinsk fagetikk

Foreningen gjennomførte første møte i Ny digital møteplass for trygdemedisinsk fagetikk. Steinar Krokstad og Arne Jordet hadde tankevekkende foredrag om betydningen av anerkjennelse og betydningsfullhet i arbeid og skole. Takk for alle tilbakemeldinger etter møtet! Vi planlegger et møte i halvåret, og det neste er planlagt etter påske. Ingvild Damskog, Shabrin Ali og Hans Magnus Solli utgjør arrangementskomiteen for den digitale møteplassen. Kom gjerne med innspill til tema og foredragsholdere. Kontakt Hans Magnus Solli [hmsolli@online.no](mailto:hmsolli@online.no)

### Ntmfs fagstipend:

Styret i Ntmf lyste- i 2021 ut fagstipend på inntil Kr 30.000, <https://www.legeforeningen.no/foreningsledd/spesial/norsk-trygdemedisinsk-forening/nyheter/utlysning-fagstipend-norsk-trygdemedisinsk-forening-2020/>

Styret mottok ikke søknader til fagstipendet i 2021, og har drøftet om det bør heves til 50 000 for å økte interessen. Forslaget legges fram på årsmøtet.

Midlene kan brukes til prosjektarbeid, studiereiser, utdanning og andre tiltak innenfor fondets formål.

Begrunnet søknad sendes styret Ntmf innen søknadsfristen 1. juni 2022. Fagutvalget vurderer og innstiller søknadene til styret.

**Doktorgrader innen trygdemedisin**

Foreningen ønsker å gratulere de av våre medlemmer som i løpet av året har disputert. Vi er ikke kjent med at noen har disputert i 2021. Styret ber om tilbakemelding hvis det er medlemmer som har disputert i løpet av det siste året eller snart skal disputere. Vi ønsker å sende en hilsen!

Doktorgradsavhandlinger innen trygdemedisin som er avlagt fra og med 2017 er lagt ut på hjemmesiden. <https://www.legeforeningen.no/foreningsledd/spesial/norsk-trygdemedisinsk-forening/Fagstoff/>

## 4c. Politikk & Samfunn:

Styret avga høringssvar til støtte for den foreslåtte endringen i folketrygdloven § 11-12 andre ledd bokstav a om «unntak fra maksimal varighet for arbeidsavklaringspenger. Foreningens høringsuttalelser kan søkes opp på legeforeningens hjemmeside.

Foreningen samarbeider med NAV gjennom et fast årlig samhandlingspunkt med legene i Arbeids- og velferdsdirektoratet og annen ad hoc kontakt gjennom året som i hovedsak rettes mot samkjøring av fagutviklingsarbeid innen trygdemedisin. Det faste møtet ble utsatt til våren 2022 grunnet pandemi.

## 4d. Samarbeid

## Nasjonalt samarbeid:

#### Samarbeid med øvrige organisasjonsledd i legeforeningen:

Foreningen innledet i 2020 et samarbeid med Norsk forening for allmennmedisin (NFA). Styret i NFA inviteres årlig inn i et av Ntmfs styremøter og kontakt utover dette knyttes til konkrete saker eller oppdrag. Målet er å samarbeide på områder som gjelder trygdemedisin. Hovedtema inneværende styreår har vært å diskutere hvordan vi kan opprettholde godt trygdemedisinsk arbeid i en tid preget av pandemi, fastlegekrise og lav kapasitet på trygdemedisinsk kompetanse i NAV.

* Legeforeningen har deltatt i arbeidet med utarbeide rapporten: [Informasjonsutveksling mellom NAV og fastleger // En gjennomgang av attester og erklæring som fastleger utsteder for Arbeids- og velferdsetaten. En rapport utarbeidet av Arbeids- og velferdsdirektoratet i samråd med Helsedirektoratet og på oppdrag fra A](https://www.google.com/search?client=safari&rls=en&q=gjennomg%C3%A5+attester+og+erkl%C3%A6ring+som+leger+utsteder+til+NAV&ie=UTF-8&oe=UTF-8)*.* Ntmf har gitt muntlige innspill til arbeidet via NFA representant som sammen med NAV-ansatte og Helsedirektoratet har bistått i arbeidet med rapporten:
* Ntmf og NFA har på invitasjon fra legeforeningen samlet møtt det offentlige utvalget som per tiden foretar en helhetlig gjennomgang av klage- og ankesystemet i Arbeids- og velferdsetaten og Trygderetten. Nina Thunold Reime og Harald Elvsåshagen deltok far Ntmf.
* Hovedtrekk i Riksrevisjons rapport 3:8 (2020-2021) [**Riksrevisjonens undersøkelse av årsaker til lang saksbehandlingstid i klage- og ankesaksbehandlingen i NAV og Trygderetten**](https://www.stortinget.no/no/Saker-og-publikasjoner/Publikasjoner/Dokumentserien/2020-2021/dok3-202021/dok3-202021-008/?lvl=0)er drøftet med NFA.

#### Norsk smerteforening (NOSF)

Ntmf har siden 2017 samarbeidet med **Norsk smerteforening (NOSF)** som er en tverrfaglig forening for leger, sykepleiere, psykologer, fysioterapeuter og andre yrkesgrupper med interesse for smerteforskning og smertebehandling. Pasienter med langvarige smerter utgjør en stor andel av NAVs brukere av helserelaterte ytelser. Hensikten med samarbeidet mellom Ntmf og NOSF er at våre medlemmer bygger nettverk og samarbeidskompetanse samt utveksler kunnskap og erfaring innen fagområdet arbeid og helse. Det tilstrebes gjensidig deltagelse på hverandres fagarenaer. For mer info om NOSF se <https://www.norsksmerteforening.no>

## Internasjonalt samarbeid

#### European Union of Medicine in Assurance and Social Security (EUMASS)

Ntmf er medlem i den europeiske trygde-og forsikringslegeforeningen EUMASS. Ntmf bidrar med aktiv representasjon i:

* **EUMASS rådet** ved Karen Walseth Hara og Ingvild Damskog (vara). Rådet møtes tre ganger per år. Fra mars 2020 har alle møter vært digitale. Det neste fysiske møtet er planlagt til Trondheim 10. -11. juni 2022.
* **EUMASS vitenskapelige komite** ved Karen Walseth Hara. Møtes regelmessig og har ansvar for faginnholdet under EUMASS kongressene som organiseres sammen med vertslandenes egen komite
* **EUMASS arbeidsgruppe for etikk.** Ntmfs etikkgruppe har bistått ved fagetiske spørsmål. Det er utformet og vedtatt etiske retningslinjer for EUMASS: <http://eumass.eu.transurl.nl/wp-content/uploads/2018/10/Guidelines-of-Conduct-for-Insurance-Physicians-1.pdf>
* **EUMASS arbeidsgruppe om ICF (International Classification of Functioning, Disability and Health) og WD-FAB (Work Disability Functional Assessment Battery).** Arbeidsgruppen ledes av Ntmfs representant Søren Brage. WD-FAB er et nytt, pc-basert instrument for å vurdere funksjonsevne. Det testes ut i Europa (Belgia, Nederland, Sverige og Tyskland). Utprøvingen i Belgia er omfattende og støttes av EU.
* E**uropeisk prosjekt om overføring av arbeidsoppgaver fra trygdelegene til andre yrkesgrupper (Taskshifting)**. Dette prosjektet ledes av Søren Brage og gjennomføres innenfor EUMASS rammer på oppdrag og med finansiering fra EU. Alle resultater fra prosjektet publiseres på EUMASS hjemmesider https://www.eumass.eu/articles/

Styret er medarrangør for **EUMASS rådets neste fag- og rådsmøter i Trondheim 10. – 11. juni 2022.** Dette arrangeres sammen med Arbeids- og velferdsdirektoratet og NTNU Program Arbeid og helse.

Ntmf deltar gjennom EUMASS i et internasjonalt samarbeid om evidensbasert trygdemedisin i regi av Cochrane-samarbeidet. Se <https://insuremed.cochrane.org>

Medlemmer som ønsker å motta nyhetsbrev fra **Cochrane Insurance medicine (CIM)** kan abonnere via følgende lenke: <http://cochrane.us11.list-manage.com/subscribe?u=7f2f51d9b45535aed49ecd198&id=f4dc299ff4>.

**EUMASS-kongressen** arrangeres hvert andre år. Informasjon legges ut på Ntmfs hjemmeside. Før hver kongress søker Ntmf legeforeningen om forhåndsgodkjenning av EUMASS-kongressen som tellende i forhold til spesialitetene allmennmedisin, arbeidsmedisin og samfunnsmedisin. Søknaden sendes så snart programmet til neste kongress offentliggjøres.

Grunnet pandemi ble kongressen fra Basel i Sveits 16.-17. september 2021 gjennomført digitalt. Tema for kongressen var “Science and practice in the field of insurance medicine – present and future challenges in the European and Swiss context”. For mer informasjon: <https://www.eumass-2021.eu>.

**Neste kongress planlegges i Strassbourg høsten 2023**. Kontakten med kollegaer over hele Europa er en viktig arena for utveksling av erfaringer fra praktisk arbeid men også for å styrke det vitenskapelige grunnlaget i vårt virke som trygdemedisinere.

For mer informasjon om EUMASS se: <https://www.eumass.eu>

#### Nordisk-Nederlandsk samarbeid:

* **Sverige:** [Läkarförbundets förening för försäkringsmedicin](https://slf.se/lffm/): Vår søsterorganisasjon i Sverige ledes av Gert Lindenger. Gjensidig faglig utveksling og annet samarbeid planlegges. Gert skulle ha deltatt på årsmøtekurset i mars 2020 men dette forskyves grunnet pandemien til neste fysiske årsmøtekurs.
* **Nederland:** Styret har etablert samarbeid med våre nederlandske kolleger gjennom EUMASS representant Anette de Wind. Hun skulle ha deltatt på årsmøtekurs i mars 2020 men dette forskyves grunnet pandemien til neste fysiske årsmøtekurs.

## 5.Økonomi:

Regnskapsåret 2021 skilte seg ut ved at foreningens hovedkilde til inntekt, dvs. det fysiske årsmøtekurs ble digitalt grunnet pandemien. Foreningens har imidlertid over mange år bygd seg opp en solid økonomi og det har på tross av inntektsfall vært mulig å holde høy fagutviklings aktivitet som anbefalt ved tidligere årsmøteanbefalinger.

Det trygdemedisinske kurset ble en gratis digital versjon.

Foreningens inntekter for øvrig er kurskontingent fra medlemmene og finansinntekter.

Det er ikke avsatt 30 000 til fagstipendet da det er avsatt tidligere år.

Per 31.12.21 er det kr 565 276 innestående på foreningens bankkonti mot 559 061 til samme tid i fjor. Norsk trygdemedisinsk forening må sies å ha en solid egenkapital.

Kontingent er kr 500. Det er ikke foretatt kontingentendring. Ntmf opprettholder landsdekkende representasjon i styre, fagutvalg og arbeidsgrupper. Utgifter til styre- og andre møter holdes nede ved at møter primært legges i tilslutning til andre møtepunkt for trygdemedisinere eller tas per videokonferanse, og det siste året har særlig det siste vært tatt i bruk.

Trondheim 06.03.2022

For styret i Ntmf

Karen Walseth Hara, leder